Diari Oficial de la Generalitat Valenciana


Sumari del DOGV 4189, del 13-02-2002 (2002/1240)

ORDRE de 21 de gener de 2002, de la Conselleria de Justícia i Administracions Públiques, per la qual es crea el fitxer informatitzat Formació, base de dades per a la gestió de la formació de sol·licitants, assistents, professorat, empreses relacionades amb cursos de formació.
------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2002/01/21/(1)/dof/vci/html**

### Dades del document

Número de DOGV
:   4189

Data del DOGV
:   13-02-2002

Secció del DOGV
:   I. DISPOSICIONS GENERALS

Número del document
:   2002/1240


Data del document
:   21-01-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * administració regional
    * base de dades
    * dades personals
    * legislació

ORDRE de 21 de gener de 2002, de la Conselleria de Justícia i Administracions Públiques, per la qual es crea el fitxer informatitzat Formació, base de dades per a la gestió de la formació de sol·licitants, assistents, professorat, empreses relacionades amb cursos de formació. [2002/F1240]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que aquesta serà d'aplicació a les dades de caràcter personal registrades en suport físic que els faça susceptibles de tractament i a tota la modalitat d'ús posterior d'aquestes pels sectors públic i privat.
  
Així mateix, la citada llei orgànica disposa en l'article 20 que la creació, modificació o supressió dels fitxers de les administracions públiques només podrà fer-se per mitjà de disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina en els articles 10 i següents el procediment d'inscripció en aquest últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
Per la seua banda, per al desenrotllament de la seua activitat, la Conselleria de Justícia i Administracions Públiques necessita la creació de fitxers automatitzats que s'indiquen en l'annex.
  
Per tot això, segons el que estableix l'article 35 de la Llei 5/1983, de 30 de desembre, de la Generalitat Valenciana, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present ordre té per objecte la creació i regulació del fitxer informatitzat que s'identifica en l'annex, de conformitat amb el que disposa l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable dels corresponents fitxers adoptarà les mesures organitzatives i tècniques que resulten necessàries per a assegurar la confidencialitat, integritat i seguretat de les dades, així com les conduents a fer efectius els drets, garanties i obligacions reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Els afectats del fitxer informatitzat mencionat poden exercitar el seu dret d'accés, rectificació i cancel·lació de dades, quan procedisca, davant de l'òrgan que es concreta en la present ordre.
  
Disposició final
  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 21 de gener de 2002.
  
El conseller de Justícia i Administracions Públiques,
  
CARLOS GONZÁLEZ CEPEDA
  
Annex
  
Centre directiu:
  
Àrea de l'IVAP, adscrita a la Direcció General de Funció Pública, de la Conselleria de Justícia i Administracions Públiques.
  
1. Denominació del fitxer: Formació.
  
2. Finalitat del fitxer i usos previstos per a aquest:
  
- Bases de dades per a la gestió de la formació de sol·licitants, assistents, professorat i empreses relacionades amb cursos de formació.
  
3. Persones o col·lectius sobre els quals es pretén obtindre dades de caràcter personal o que estiguen obligats a subministrar-les:
  
- Sol·licitants, assistents i professorat de cursos de formació de l'IVAP i de cursos homologats, així com d'empreses relacionades amb la formació que presten serveis a l'IVAP.
  
4. Procediment d'arreplegada de dades:
  
- A través de documentació formalitzada pels interessats o per les conselleries o organismes públics de la Comunitat Valenciana.
  
5. Suport utilitzat per a l'obtenció:
  
- Paper.
  
- Suport informàtic.
  
- Via telemàtica.
  
6. Estructura bàsica del fitxer automatitzat i descripció de les dades de caràcter personal incloses en aquest:
  
- Dades de caràcter identificador:
  
Nom, cognoms, domicili, DNI/NIF, telèfon, NRP.
  
- Dades de caràcter personal:
  
Sexe.
  
- Dades acadèmiques i professionals:
  
Formació i expedient professional.
  
- Dades de detalls de treball i carrera administrativa:
  
Categoria, grau, cos, escala, lloc de treball, dades no econòmiques de la nòmina.
  
7. Cessions de dades de caràcter personal i, si és procedent, les transferències de dades que es prevegen a països tercers.
  
Destinatari de la cessió: Institut Nacional d'Administració Pública.
  
8. Òrgan responsable del fitxer:
  
8.1. Administració a què pertany:
  
- Administració de les comunitats autònomes.
  
8.2. Dades de l'òrgan administratiu:
  
- Àrea de l'IVAP, adscrita a la Direcció General de Funció Pública, de la Conselleria de Justícia i Administracions Públiques.
  
8.3. Adreça de l'òrgan administratiu:
  
- Passeig de l'Albereda, núm. 11.
  
- Província: València.
  
- Localitat: València.
  
- Codi postal: 46615.
  
- Telèfon: 08 496 63 94.
  
- CIF: T-7362174-S.
  
9. Servei o unitats davant de les quals pogueren exercitar-se els drets d'accés, rectificació, cancel·lació i oposició :
  
- Àrea de l'IVAP, adscrita a la Direcció General de Funció Pública, de la Conselleria de Justícia i Administracions Públiques.
  
10. Mesures de seguretat:


Còpia Permalink ELI